***Paederus***, dikenali dengan timangan **tomcat**, ialah satu genus kumbang kecil dalam famili Staphylinidae ("kumbang rayau"). Oleh sebab kebanyakan spesies dalam genus ini mengandungi toksin dalam hemolimfanya, ia meminjam namanya kepada paederus dermatitis, sejenis kerengsaan kulit yang berlaku apabila kulit terpijak serangga ini. Satu kertas kerja ilmuwan terbitan 2002 berhujah bahawa beberapa daripada Sepuluh Wabak Mesir yang diperikan dalam Kitab Keluaran dalam Kitab Injil adalah berpunca daripada suatu spesies *Paederus* .

Keterangan
----------

Seperti kumbang-kumbang yang lain (*Coleoptera*), kumbang rayau ini mempunyai kepak depan keras (elitron) yang menutupi kepak-kepak yang digunakan untuk terbang. Pada satu ketika, kelompok kumbang rayau ini dikenali sebagai "Brachyptera" (kepak pendek) kerana kepak-kepaknya pendek dan tersorok di bawah elitron yang pendek.

Spesies *Paederus* tertabur luas ke serata dunia. Warnanya lebih terang daripada kumbang-kumbang rayau yang lain, dengan elitron yang berwarna biru atau hijau logam, dan warna jingga atau merah terang pada pronotum dan bahagian dasar abdomen. Warna yang terang ini boleh dijadikan satu contoh aposematisme, iaitu isyarat amaran kepada pemangsa.

Walaupun kebanyakan kumbang rayau dewasa alah kepada sinar matahari, namun spesies *Paederus* aktif pada waktu siang, dan tertarik kepada cahaya terang pada waktu malam.

Kumbang *Paederus* bertelur satu demi satu di habitat yang lembap. Larvanya menjalani dua instar sebelum bertukar menjadi pupa. Larva dan dewasa *Paederus* sama-sama memangsakan serangga lain. Oleh sebab lebih gemar tanih yang lembap, kumbang *Paederus* mudah tertarik secara berduyun-duyun ke sawah yang berpengairan, di mana ia membantu pesawah dengan memakan serangga maun yang merosakkan tanaman.

### Pederin

Rencana utama: Pederin
Menurut *Medical and Veterinary Entomology* (2009), "Sekurang-kurangnya 20 daripada lebih 600 spesies kumbang *Paederus* telah dikaitkan dengan dermatitis *Paederus*", walaupun kumbang *Paederus* tidak menggigit atau menyengat. Kerengsaan kulit ini berpunca daripada tersentuhnya dengan pederin, sejenis toksin vesika dalam hemolimfa kebanyakan tetapi bukan semua kumbang betina dalam genus *Paederus*. Toksin ini tidak dihasilkan oleh kumbang itu sendiri, sebaliknya oleh bakteria endosimbion yang barangkalinya spesies-spesies yang tergolong dalam *Pseudomonas*.

Kesan pada manusia
------------------

Rencana utama: Paederus dermatitis
*Paederus dermatitis* terjadi apabila seekor kumbang yang mengandungi pederin tersentuh oleh kulit walaupun sedikit. Kerengsaan kulit ini juga dikenali sebagai "dermatitis linearis" atau "dermatitis lelurus" kerana apabila kumbang ini terseret dalam garis lurus ke serata kulit apabila seseorang cuba menyapunya,radang akan terbentuk juga dalam garis lurus. Mata juga boleh terkena pederin hingga mengalami konjunktivitis yang dipanggil "mata Nairobi".

Sebaik sahaja kumbang pederin menjangkiti kulit apabila tersentuh, ia mungkin boleh menular ke bahagian kulit yang lain. Adalah disarankan untuk mencuci tangan dan kulit dengan sabun dan air sekiranya tersentuh kumbang rayau ini.

Kulit yang tersentuh dengan pederin tidak mendatangkan kesan semerta, tetapi dalam masa 12–36 jam, timbulnya ruam yang kemerahan (eritema) yang berkembang menjadi lepuh. Kerengsaan ini boleh berkekalan selama dua tiga minggu.

### Serangan besar-besaran

Satu rencana dalam *The Lancet* mengusulkan bahawa kejadian kumbang rayau yang berduyun-duyun seperti yang diperikan sebagai yang pertama dan kedua daripada sepuluh Wabak Mesir (kematian besar-besaran anoksia di Sungai Nil, diikuti oleh banyak bangkai katak) mungkin telah menimbulkan keadaan yang sesuai untuk pembiakan *P. alfierii*. Hujah para pengarangnya, wabak "bisul" mungkin memaksudkan kerengsaan kulit yang terjadi sehari dua akibat tersentuh *Paederus* sewaktu wabak ketiga dan keempat (pinjal atau lalat). Tambah mereka, serngan *Paederus* lazimnya tersetempat, maka adalah berkemungkinan besar untuk kumbang tersebut menyerang istana Firauh, tetapi bukan petempatan Yahudi.

Rujukan
-------

1. ↑  "*Paederus* Fabricius 1775". Fauna Europaea. Dicapai pada 28 Julai 2011.
2. 1 2  Norton, Scott A; Lyons, Christina (2002). "Blister beetles and the ten plagues". *The Lancet*. **359** (9321): 1950. doi:10.1016/S0140-6736(02)08759-7. Dicapai pada 9 Ogos 2011.
3. ↑  "7.4 Blister beetles, species". Institute of Tropical Medicine. Dicapai pada 30 Julai 2011. Among the Staphylinidae, the genus Paederus is known to contain at least 25 species.
4. ↑  Sharp, David (1887). *Biologia Centrali-Americana. Insecta. Coleoptera Vol. 1 Part 2*. m/s. 609.
5. 1 2 3 4  Mullen, Gary (2009). *Medical and Veterinary Entomology*. Academic Press. m/s. 102. ISBN 9780123725004. Dicapai pada 31 Julai 2011. Pederin contacts human skin only when a beetle is brushed vigorously over the skin or crushed. Unknown parameter `|coauthors=` ignored (`|author=` suggested) (bantuan)
6. 1 2  Frank, JH; Kanamitsu, K (1987). "Paederus, sensu lato (Coleoptera: Staphylinidae): natural history and medical importance". *Journal of medical entomology*. **24** (2): 155–91. PMID 3295241.
7. 1 2 3  "Just the facts…Paederus Beetles" (PDF). US Army Public Health Command. Dicapai pada 30 Julai 2011.
8. ↑  Kellner, Rupert L. L.; Dettner, Konrat (1996). "Differential efficacy of toxic pederin in deterring potential arthropod predators of Paederus (Coleoptera: Staphylinidae) offspring". *Oecologia*. **107** (3): 293–300. doi:10.1007/BF00328445. This study investigates the effects of pederin, a hemolymph toxin that is accumulated in the eggs of most Paederus females
9. ↑  Piel, Jörn (2002). "A polyketide synthase-peptide synthetase gene cluster from an uncultured bacterial symbiont of Paederus beetles". *Proceedings of the National Academy of Sciences*. **99** (22): 14002–7. doi:10.1073/pnas.222481399. PMC 137826. PMID 12381784.
10. ↑  Singh, Gurcharan; Ali, Syed Yousuf (2007). "Paederus dermatitis". *Indian Journal of Dermatology, Venereology and Leprology*. **73** (1): 13–5. doi:10.4103/0378-6323.30644. `|access-date=` requires `|url=` (bantuan)
11. ↑  Rapini, Ronald P.; Bolognia, Jean L.; Jorizzo, Joseph L. (2007). *Dermatology: 2-Volume Set*. St. Louis: Mosby. m/s. 1180. ISBN 1-4160-2999-0.CS1 maint: multiple names: authors list (link)